राजपूत समाज का परिचय सम्मेलन आज से
हरदा| राजपूत समाज का दो दिनी युवक-युवती परिचय सम्मेलन शनिवार से शुरू होगा। स्मारिका परिचय पुस्तिका का भी अतिथियों के द्वारा विमोचन किया जाएगा। यह सम्मेलन महाराणा प्रताप कॉलोनी स्थित ठाकुर चैनसिंह राजपूत छात्रावास में दोपहर 12 बजे से होगा।
इसकी अध्यक्षता भाजपा के प्रदेशाध्यक्ष नंदकुमार सिंह चौहान करेंगे। मुख्य अतिथि प्रदेश के राजस्व मंत्री रामपाल सिंह, मप्र विधानसभा के पूर्व नेता प्रतिपक्ष अजय सिंह रहेंगे। विशिष्ट अतिथि बड़वाह विधायक हितेंद्र सिंह सोलंकी, मांधाता विधायक लोकेंद्र सिंह तोमर, सोहागपुर विधायक विजयपाल सिंह, केवलारी विधायक रजनीश सिंह हरवंश सिंह रहेंगे। परिचय सम्मेलन दो दिनों तक चलेगा। इसमें समाज के विवाह योग्य युवती-युवती अपने परिजनों व समाज के लोगों की मौजूदगी में अपनी पसंद का जीवनसाथी तलाश सकेंगे।
hin_Deva hin_Deva hin_Deva